wickkiey/tamil-wikipedia-markdown huggingface dataset:
# வலைவாசல்:விவிலியம்/உங்களுக்குத்தெரியுமா/1

... **செம்மறியாடுகளும் வெள்ளாடுகளும் உவமை** அல்லது "**மக்களினத்தார் அனைவருக்கும் தீர்ப்பு**" என்பது புதிய ஏற்பாட்டில் வரும் இயேசு கிறித்துவின் உவமைகளுள் ஒன்றாகும்.  

... யூதா அரசு தற்போதய யெரூசலமில் இருந்தது.  

... சாலமோனுக்கு ஆண்டுதோறும் வந்த பொன்னின் நிறை இருபத்து ஆறாயிரத்து, அறுநூற்று நாற்பது கிலோகிராம். *2 குறிப்பேடு 9:13*  

... *கிறித்தவர்* என்னும் சொல் மூன்று முறை மட்டுமே விவிலியத்தில் வருகின்றது.  

... மெத்துசேலா ஊழிவெள்ளம் வருவதற்கு ஏழு நாட்களுக்கு முன் இறந்தார். *தொடக்கநூல் 5:27*  

... எசேக்கியேல் என்னும் பெயருக்கு **ஆண்டவர் ஆற்றல் அளிப்பார்** என்பது பொருள். *எசேக்கியல் 1*
# தர்க்க பரிபாடை

**தர்க்க பரிபாடை** என்னும் பெயரில் தமிழில் ஒரு நூல் இருந்தது. இது ஒரு அளவை நூல். வினாவிடைப் பாங்கில் இந்த நூல் இருந்தது என்பதை நூலின் பெயரால் உணரமுடிகிறது. நூலின் காலம் 16 ஆம் நூற்றாண்டு.  

:... மேற்கோள் ஏது உபநயம்  
:திகமனம் எனமுறை நிகழப் பெறுமே  
என்றிருந்த இந்த நூலின் பகுதியைச் சிவஞான சித்தியார் உரையில் மறைஞான சம்பந்தர் எடுத்துக்காட்டுகிறார். மேலும் இந்த நூலின் ஆசிரியர் காலிங்கராயர் எனவும் அந்த உரை குறிப்பிடுகிறது.  

## கருவிநூல்
மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005  
## அடிக்குறிப்பு
# தமிழ்நெறி விளக்க உரை

தமிழ்நெறி விளக்க உரை என்னும் நூலும் நூலாசிரியராலேயே செய்யப்பட்டது. இப்படி நூலும் உரையும் சேர்த்தே எழுதிய ஆசிரியர்களில் இந்த உரைநூலே காலத்தால் முந்தியதாகக் காணப்படுகிறது. இதன் காலம் 9 ஆம் நூற்றாண்டு.  

இந்த உரைநூலின் பாங்கு  
- இந்த நூலில் எட்டுவகை மணங்களை விளக்கும் இலக்கணப் பாடல் உள்ளது. இதற்கு உரை எழுதுகையில் சிற்றட்டகம் என்னும் நூலிலிருந்து மேற்கோள் பாடல்களைத் தந்து இந்த உரை விரிகிறது.
- இவ்வுரை தரும் விளக்கங்களில் சில
  - அகச் செயலால் இருதலையும் தீரா அன்பினதாகிய காமம் அகப்பொருள்.
  - புறச் செயலால் நிகழும் மறம் புறப்பொருள்
  - அகம் புறம் ஆகிய இரண்டும் அறம் பற்றி நிகழும்.
  - அறத்தால் வீடுபேறு கிட்டும்.
- ”இதற்கு மேல் கருதத் தக்க பகுதி இல்லை.” என்று இந்த உரை எழுதுவது இந்த உரைநூலின் நடைப்பாங்குகளில் ஒன்று.
- உரைப்பகுதி ‘என்பது’ என்னும் சொல்லைக்கொண்டு முடிவுறுகிறது.

## கருவிநூல்
மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, முதல் பாகம், பதிப்பு 2005  

## அடிக்குறிப்பு
# மறிமான்



**மறிமான்** (*Antelope*) என்பது ஆப்பிரிக்கா மற்றும் ஐரோவாசியா பிராந்தியங்களில் காணப்படும் இரட்டைப்படைக் குளம்பி ஆகும். இது மாட்டுக் குடும்பத்தைச் சேர்ந்தது. மறிமான்கள் கூட்டம் *மந்தைக் கூட்டம்* என அழைக்கப்படுகின்றது. ஆண்டு தோறும் விழுந்து முளைக்கும் மானின் கொம்புகளைப் போலன்றி மறிமானின் கொம்புகள் தொடர்ந்து வளர்கின்றன.  

## வாழிடமும் பரவலும்
அதிகப்படியான மறிமான் இனங்கள் ஆப்பிரிக்காவினைத் தாயகமாகக் கொண்டுள்ளன. அதிலும் குறிப்பாக சவான்னாப் பகுதியில் காணப்படுகின்றன. மற்ற இனங்கள் ஆசியக் கண்டத்தில் காணப்படுகின்றன. இந்தியாவில் நீல்காய், சிங்காரா, இரலை, நாற்கொம்பு மறிமான் ஆகியன காணப்படுகின்றன.  

மறிமான்கள் பல்வேறு சூழல்களில் வாழ்கின்றன. எண்ணிக்கை அளவில் சவான்னாவில் மிகுதியாக இம்மானினம் இருப்பினும் அரேபியப் பாலைவனம் முதல் பனி மிகுந்த சைகா காடுகள் வரை இவை பரவியுள்ளன.  

காடுகளில் வாழும் மறிமான்கள் அதிகம் இடம் பெயர்வதில்லை. ஆனால் சமவெளிகளில் வாழும் நூ (*gnu*/*Wildebeest*), சிறுமான் ஆகிய மிகுந்த தொலைவுக்கு வலசை போகின்றன.
# காட்டுமான்


**காட்டுமான்** (*elk*, *wapiti*, (*Cervus canadensis*)) என்பது உலகிலுள்ள மான் இனங்களில் பெரியவற்றில் ஒன்றும், தென் அமெரிக்கா மற்றும் கிழக்கு ஆசியாவில் தரையிலுள்ள பெரிய பாலூட்டியும் ஆகும். ஐரோப்பிய சிவப்பு மானின் துணையினமென நம்பப்பட்டது. ஆனால் 2004 இல் மேற்கொள்ளப்பட்ட ஆய்வு இரண்டும் வெவ்வேறானவை என சுட்டிக்காட்டியது.  

## குறிப்புகள் மற்றும் உசாத்துணை
# நேரம் (திரைப்படம்)


**நேரம்**, நகைச்சுவை மற்றும் பரபரப்பு பாணியில் அல்போன்சு புதரன் இயக்கி, 2013 இல் வெளிவந்த தென்னிந்தியத் திரைப்படம் ஆகும். இது ஒரே நேரத்தில் தமிழிலும், மலையாளத்திலும் படமாக்கப்பட்டது. இதில் நிவின் பவுலி, நஸ்ரியா நசீம், சிம்கா, நாசர், தம்பி ராமையா ஆகியோர் நடித்துள்ளனர்.  

இந்தப் படமே நிவின் பாலிக்கு முதல் தமிழ்த் திரைப்படம் ஆகும்.  

## கதைச் சுருக்கம்
வேலையில்லாத மென்பொருளாளர் தங்கையின் திருமணத்திற்காக வட்டி ராஜாவிடம் வாங்கிய கடன் தவணைக்கு கடைசி நாள், அந்நேரம் பார்த்து காதலி வீட்டில் பிரச்சனை, அவள் தனது வீட்டை விட்டு ஓடி வந்துவிடுகிறாள். சரி பிரச்சனையை பார்ப்போம் என்றால், காதலியின் கழுத்து செயின் திருடு போய்விடுகிறது. இப்படி கவனக்குறைவாக இருப்பியா? என்று கேட்டுக் கொண்டிருக்கும் போதே நண்பனிடமிருந்து வட்டி ராஜாவுக்கு கொடுக்கப் போன பணம் திருடு போக, பெண்ணின் அப்பா காவல்துறையில் புகார் செய்திருக்க, முடிவாக என்ன ஆனது என்பதை இயக்குநர் திருப்பங்களுடன் சொல்லியிருக்கிறார்.  

## நடிப்பு
- மாத்திவ் மற்றும் வெற்றியாக நிவின் பாலி
- ஜீனா மற்றும் வேணியாக நஸ்ரியா நசீம்
- வட்டி ராஜாவாக பாபி சிம்ஹா
# நேதாஜி சுபாசு சந்திரபோசு பன்னாட்டு வானூர்தி நிலையம்


**நேதாஜி சுபாசு சந்திர போசு பன்னாட்டு வானூர்தி நிலையம்** (வங்காள மொழி: নেতাজি সুভাষচন্দ্র বসু আন্তর্জাতিক বিমানবন্দর; *Netaji Subhas Chandra Bose International Airport*, ) இந்தியாவின் மேற்கு வங்காளத்தில் கொல்கத்தா பெருநகரப் பகுதியில் அமைந்துள்ள ஓர் பன்னாட்டு வானூர்தி நிலையம் ஆகும். இது கொல்கத்தாவின் மையப்பகுதியிலிருந்து ஏறத்தாழ தொலைவில் அமைந்துள்ளது. புகழ்பெற்ற இந்திய விடுதலை வீரர் நேதாஜி சுபாசு சந்திர போசின் நினைவாகப் பெயர் மாற்றம் பெறுமுன்னர் இது **டம் டம் வானூர்தி நிலையம்** என அறியப்படலாயிற்று. 1670 ஏக்கர் பரப்பளவில் கட்டப்பட்டுள்ள இந்த நிலையம் கிழக்கு இந்தியாவில் மிகப் பெரியதாகும். மேற்கு வங்காளத்தில் செயற்பாட்டில் உள்ள இரு பன்னாட்டு வானூர்தி நிலையங்களில் இது ஒன்றாக உள்ளது; மற்றது பாக்டோக்ரா ஆகும். இந்திய வானூர்தி நிலையங்களில் பயணிகள் போக்குவரத்து மிகுந்தவற்றில் ஐந்தாவதாக உள்ளது. வடகிழக்கு இந்திய மாநிலங்களுக்குச் செல்வதற்கு இதுவே நுழைவாயிலாக உள்ளது. வங்காளதேசம், தென்கிழக்காசியாவில் உள்ள வானூர்தி நிலையங்களுக்குச் செல்லவும் மையமாக உள்ளது. புதுப்பிக்கப்பட்ட கொல்கத்தா வானூர்தி நிலையம் மார்ச்சு 2013இல் 233,000 சமீ (2,510,000 ச அடி) வணிக கட்டமைப்புக் கொண்ட புதிய முனையத்தை திறந்துள்ளது.
# வலைவாசல்:இந்து சமயம்/இந்து சமய நபர்கள்

இப்பகுதியிலுள்ளவை விக்கிப்பீடியாவின் இந்து சமய வலைவாசலின் ஒரு பிரிவான இந்து சமய நபர்கள் என்ற பகுதியில் காட்சிப்படுத்தப்பட்டவை.  

தாங்களும் இந்து சமய வலைவாசலில் காட்சிப்படுத்துவதற்கான நபர்களை **பரிந்துரைக்கலாம்**. (காப்பகமானது காட்சிப்படுத்தப்பட்டதன் அடிப்படையில் அடுக்கப்பட்டுள்ளது.)  

## காப்பகம்

### 1
வலைவாசல்:இந்து சமயம்/இந்து சமய நபர்கள்/1  

### 2
வலைவாசல்:இந்து சமயம்/இந்து சமய நபர்கள்/2  

### 3
வலைவாசல்:இந்து சமயம்/இந்து சமய நபர்கள்/3  

### 4
வலைவாசல்:இந்து சமயம்/இந்து சமய நபர்கள்/4  

### 5
வலைவாசல்:இந்து சமயம்/இந்து சமய நபர்கள்/5  

### 6
வலைவாசல்:இந்து சமயம்/இந்து சமய நபர்கள்/6  

### 7
வலைவாசல்:இந்து சமயம்/இந்து சமய நபர்கள்/7  

### 8
வலைவாசல்:இந்து சமயம்/இந்து சமய நபர்கள்/8  

### 9
வலைவாசல்:இந்து சமயம்/இந்து சமய நபர்கள்/9  

### 10
வலைவாசல்:இந்து சமயம்/இந்து சமய நபர்கள்/10  

## பரிந்துரைகள்
சற்று மேம்படுத்தினால் இப்பகுதியில் கீழ்வரும் கட்டுரைகளை இடம்பெறச் செய்யலாம். :  

- [[காரைக்கால் அம்மையார்
- பாம்பன் குமரகுருதாச சுவாமிகள்
- ஸ்ரீ ராகவேந்திர சுவாமிகள்
- தாயுமானவர்
- ஆண்டாள்
- பட்டினத்தார்
- திருஞானசம்பந்தமூர்த்தி நாயனார்
- அருணகிரிநாதர்
# வார்ப்புரு:2013இல் அதிக வருவாய் ஈட்டிய தமிழ்த் திரைப்படங்கள்

**2013இல் அதிக வருவாய் ஈட்டிய படங்கள்**

| படிநிலை | படம் | மொத்த வருவாய் |  |
| --- | --- | --- | --- |
| **1** | *விஸ்வரூபம்* | 229,41,00,000 |  |
| **2** | *கடல்* | 97,72,00,000 |  |
| **3** | *அலெக்ஸ் பாண்டியன்* | 77,22,00,000 |  |
| **4** | *அமீரின் ஆதிபகவன்* | 48,88,00,000 |  |
| **5** | *கண்ணா லட்டு தின்ன ஆசையா* | 47,91,00,000 |  |
| **6** | *பரதேசி* | 43,13,00,000 |  |
| **7** | *கேடி பில்லா கில்லாடி ரங்கா* | 40,00,00,000 |  |
| - | **8** | *உதயம் என்.எச்4* | 39,70,00,000 |
| **9** | *சேட்டை* | 37,30,00,000 |  |
| - | **10** | *கௌரவம்* | 35,75,00,000 |
| **11** | *வத்திக்குச்சி* | 26,81,00,000 |  |
| - | **12** | *எதிர்நீச்சல்* | 17,00,00,000 |
# வலைவாசல்:திரைப்படம்/Selected article/1


**அகடம்** (Agadam) என்பது முற்றிலும் புதுமுக நடிகர்களை வைத்து தயாரிக்கப்பட்ட தமிழ்த் திரைப்படம். இத்திரைப்படத்தை ஒரே வீச்சில் தயாரிக்கப்பட்டது என்பதால், இது கின்னஸ் உலக சாதனைகள் பட்டியலில் இடம்பெற்றுள்ளது.  
அறிமுக இயக்குனர் லாஸ்ட் பெஞ்ச் பாய்ஸ் புரொடக்சன் சார்பில் தயாரிக்கப்பட்ட இத் திரைப்படம் ஒரே முறையில் தொடர்ச்சியாக 2 மணி 3 நிமிடங்கள் 30 வினாடிகள் நடாத்தப்பட்டுள்ளது. பின்னர் செம்மையாக்கம் கூடச் செய்யப்படவில்லை.
# வலைவாசல்:திரைப்படம்/Selected picture/1



**நேரம்**, நகைச்சுவை மற்றும் பரபரப்பு பாணியில் அல்போன்சு புத்திரன் இயக்கி, 2013இல் வெளிவந்த தென்னிந்தியத் திரைப்படம் ஆகும். இது ஒரே நேரத்தில் தமிழிலும், மலையாளத்திலும் படமாக்கப்பட்டது. இதில் நிவின் பாலி, நஸ்ரியா நசீம், பாபி சிம்ஹா, நாசர், தம்பி ராமையா ஆகியோர் நடித்துள்ளனர். இந்தப் படமே நிவின் பாலிக்கு முதல் தமிழ்த் திரைப்படம் ஆகும்.
# இராசிவ் காந்தி பன்னாட்டு வானூர்தி நிலையம்



**இராசிவ் காந்தி பன்னாட்டு வானூர்தி நிலையம்** (*Rajiv Gandhi International Airport*,) அல்லது **ஐதராபாத்து பன்னாட்டு வானூர்தி நிலையம்**, இந்தியாவின் ஐதராபாத்தின் நகர்மையத்திலிருந்து தெற்கே தொலைவில் சம்சாபாத்தில் அமைந்துள்ள பன்னாட்டு வானூர்தி நிலையம் ஆகும். இது முன்னாள் பிரதமர் ராஜீவ் காந்தி நினைவாகப் பெயரிடப்பட்டுள்ளது.  

இதற்கு முன்னதாக ஐதராபாத்தின் பன்னாட்டு வானூர்தி நிலையமாக இருந்த பேகம்பேட் வானூர்தி நிலையத்திற்கு மாற்றாக இது திட்டமிடப்பட்டு கட்டமைக்கப்பட்டது. தனியார் துறையும் அரசுத்துறையும் கூட்டாக கட்டமைக்கத் தொடங்கிய இந்திய வானூர்தி நிலையங்களில் இது இரண்டாவது முயற்சியாகும். முன்னதாக கொச்சி பன்னாட்டு வானூர்தி நிலையம் இவ்வாறான கூட்டு முயற்சியில் உருவானது. மார்ச்சு 23, 2008இல் இது வணிக செயலாக்கத்திற்கு திறந்து விடப்பட்டது. ஐதராபாத் நகரத்தை இந்தப் பன்னாட்டு விமானநிலையத்துடன் இணைக்க 11.6கி.மீ. நீளமுள்ள உயர்ந்த நிலையில் உள்ள பி.வி. நரசிம்மராவ் உயர் விரைவுப்பாதை அக்டோபர் 19,2009 அன்று திறக்கப்பட்டது. இதன்பின்னர் 30 கி.மீ. தொலைவில் சம்சதாபாத்தில் உள்ள பன்னாட்டு விமானநிலையத்தை அடைய 45 நிமிடங்களே எடுக்கின்றது.  

2010–11 நிதியாண்டில் இது இந்தியாவின் ஆறாவது பயணிகள் போக்குவரத்து மிக்க வானூர்தி நிலையமாக விளங்கியது.  

உலகின் சிறந்த வானூர்தி நிலையங்களை மதிப்பிடும் ஐக்கிய இராச்சியத்தின் இசுக்கைட்டிராக்சு நிறுவனம் இந்திய வானூர்தி நிலையங்களில் முன்னணி நிலையங்களில் ஒன்றாக இதனை மதிப்பிட்டுள்ளது. இந்த நிலையத்தை தங்கள் போக்குவரத்து மையமாக ஸ்பைஸ் ஜெட், லுஃப்தான்சா கார்கோ மற்றும் புளூடார்ட் ஏவியேசன் நிறுவனங்கள் பயன்படுத்துகின்றன. மேலும் ஏர் இந்தியா, ஜெட் ஏர்வேஸ், ஜெட்லைட் நிறுவனங்கள் இங்கிருந்து பல பறப்புகளை மேற்கொள்கின்றன. மேலும் குவைத் , கத்தார் , துபாய் , அபுதாபி , ஷார்ஜா , பஹ்ரைன் , மஸ்கட் , சவூதி அரேபியா போன்ற அரபு நாடுகளிருந்து நேரடி விமான சேவையும் , லண்டன் , ஆங்காங் , தாய்லாந்து  , மலேசியா , சிங்கப்பூர் , ஸ்ரீலங்கா போன்ற நாடுகளிருந்து நேரடி சேவையும் உண்டு.....  

## மேற்சான்றுகள்
# இலங்கை மரை


**இலங்கை மரை** ("*Sri Lankan sambar deer*", *Rusa unicolor unicolor*) அல்லது **இலங்கை கடமான்** என்பது கடமானின் இலங்கையிலுள்ள துணையினமாகும். இவ்வினம் கடமான்களில் பெரியவற்றில் ஒன்றும் அளவிலும் உடல் சம அளவிலும் பெரிய கொம்புக்கிளை உடையதும் ஆகும். பெரிய ஆண் 270-280 கிலோ கிராம் எடையினை உடையது. இலங்கை மரை தாழ்வான வரட்சியான காடுகளிலும், மலைப்பகுதிக் காடுகளிலும் வாழும். பெரியளவிலான மரைக் கூட்டம் ஓட்டன் சமவெளி தேசிய வனத்தில் வாழ்கின்றன
# வலைவாசல்:தமிழிலக்கியம்/செயல் திட்ட வேலை

## உருவாக்கியுள்ள துணைப் பக்கங்கள்
1. பயனர்:Selvasivagurunathan m/தமிழ் இலக்கியம்/செயல் திட்ட வேலை/சோதனை 1
1. பயனர்:Selvasivagurunathan m/தமிழ் இலக்கியம்/செயல் திட்ட வேலை/உலக அறிஞர்களின் பார்வை

- வலைவாசல்:தமிழிலக்கியம்/இலக்கியவாதிகள்
- வலைவாசல்:தமிழிலக்கியம்/சிறப்புக் கட்டுரை
- வலைவாசல்:தமிழிலக்கியம்/தொடர்புடைய வலைவாசல்கள்

## உருவாக்கவேண்டிய துணைப் பக்கம்
வலைவாசல்:சைவம்/தொடர்பானவை என்பது போன்ற ஒன்று.  

## இலக்கியவாதிகள்
### பார்வதிஸ்ரீயின் பரிந்துரை
1. அசலாம்பிகை
1. நா. கதிரவேற்பிள்ளை
1. தேவநேயப் பாவாணர்
1. பெருஞ்சித்திரனார் (20 ம் நூற்றாண்டு அறிஞர்)
1. சா. கணேசன்
1. கா. சு. பிள்ளை
1. ஔவை துரைசாமி
1. புலியூர்க் கேசிகன்
1. மு. இராகவையங்கார்
1. உ. வே. சாமிநாதையர்
1. சங்கரதாசு சுவாமிகள்
1. பம்மல் சம்பந்த முதலியார்
1. இரா. பெருமாள் ராசு
1. பெ. சுந்தரம் பிள்ளை
1. வீரமாமுனிவர்
1. அப்துல் ரகுமான்
1. அமுதபாரதி
1. குட்டி ரேவதி
1. சி. சு. செல்லப்பா
1. சுந்தர ராமசாமி
1. மனுஷ்ய புத்திரன்
1. ந. பிச்சமூர்த்தி
1. இரா. மீனாட்சி
1. நா. காமராசன் - திரைப்பட வலைவாசலில் சேர்ப்போம்
1. சு. வித்தியானந்தன் - இலங்கை வலைவாசலில் சேர்ப்போம்
1. கார்த்திகேசு சிவத்தம்பி - இலங்கை வலைவாசலில் சேர்ப்போம்
1. சி. பா. ஆதித்தனார் - இதழியல் வலைவாசலில் சேர்ப்போம்
1. இராம. கி - தமிழ் வலைவாசலில் சேர்ப்போம்

யாரை விடுவது? எல்லாரும் வல்லவர்கள்! எனவே நியாய அடிப்படையில் சில மாற்றங்கள்! --மா. செல்வசிவகுருநாதன் (பேச்சு) 16:58, 15 மே 2013 (UTC)  

### கனகரத்தினம் சிறீதரனின் பரிந்துரை
;இலக்கியவாதிகள்:  
1. சி. கணேசையர்
1. விபுலாநந்தர்
1. சி. கணபதிப்பிள்ளை
1. க. சச்சிதானந்தன்
1. அ. குமாரசாமிப் புலவர்
1. சபாபதி நாவலர்
1. ஏ. பெரியதம்பிப்பிள்ளை

### செல்வசிவகுருநாதனின் பரிந்துரை
சுப்பிரமணிய பாரதி  
(*என்னுடைய பரிந்துரை முடிந்தது!*)  

## சிறப்புக் கட்டுரை
### பார்வதிஸ்ரீயின் பரிந்துரை
1. சங்க இலக்கியம்
1. காப்பியம்
1. ஐம்பெருங் காப்பியங்கள்
1. ஐஞ்சிறு காப்பியங்கள்
1. பஞ்ச மரபு
1. சிலப்பதிகாரம்
1. குற்றாலக் குறவஞ்சி
1. கலிங்கத்துப்பரணி
1. அகநானூறு
1. புறநானூறு
1. தமிழ்க் கலைக்களஞ்சியம்
1. சிலப்பதிகாரத்தில் சமயக் கோட்பாடுகள்
1. நாலாயிர திவ்வியப் பிரபந்தம்
1. பதினெண்மேற்கணக்கு
1. பதினெண் கீழ்க்கணக்கு
1. குறிஞ்சிப் பாட்டு
1. பத்துப்பாட்டு
1. பட்டினப் பாலை
1. கந்த புராணம்
1. வெண்பா
1. பக்தி இலக்கியம்
1. தமிழ் இலக்கணம்
1. தொல்காப்பியம்

### கனகரத்தினம் சிறீதரனின் பரிந்துரை
1. 
1. 
1. 
1. 
1. 
1. 
1. 

### செல்வசிவகுருநாதனின் பரிந்துரை
திருக்குறள்  
(*என்னுடைய பரிந்துரை முடிந்தது!*)
# நீதித் துறை நடுவர்

மாஜிஸ்டிரேட் என்னும் பெயர் மாநிலத்தின் முதன்மை அதிகாரியைக் குறிக்கும். பின்னாளில்,நீதித்துறையைச் சார்ந்தவரைக் குறித்தது. நீதித் துறை நடுவர் என்பவர் வட்டார அளவிலான நீதிபதி ஆவார். இவருக்கு குற்றவாளிக்கு அபராதம் விதிக்கும் அதிகாரம் உண்டு.  

## நாடுவாரியாக நீதித் துறை நடுவர்
### இந்தியா
இந்திய நீதித் துறையில் நான்கு வகையான நடுவர்கள் உள்ளனர். ஒவ்வொரு அமர்வு நீதிமன்றங்களிலும்,  
- முதன்மை நீதித் துறை நடுவர்
- முதல் தர நடுவர்
- இரண்டாம் தர நடுவர்
- செயலாக்க நடுவர்.
# இரட்டை இணைக்கணம்

குலம் *G* இன் இரு உட்குலங்கள் *H* மற்றும் *K* எனில், **இரட்டை இணைக்கணம்** (*double coset*) (*H*,*K*) என்பது *G* இல் வரையறுக்கப்பட்ட பின்வரும் சமான உறவு **~** -க்குரிய ஒரு சமானப் பகுதியாகும்.  

இச் சமான உறவு ~ :  

*G* இன் எவையேனும் இரு உறுப்புகள் *x*, *y* எனில்  
:<math>hxk = y h \in H; k \in K</math> என இருந்தால் <math>x \sim y</math>.  

ஒவ்வொரு இரட்டை இணைக்கணமும் *HxK* வடிவில் இருக்கும். *G* இன் இரட்டை இணைக்கணங்கள் ஒவ்வொன்றும் வலது இணக்கணங்கள் *Hy* மற்றும் இடது இணைக்கணங்கள் *zK* ஆகியவற்றின் ஒன்றிப்பாக இருக்கும். இரட்டை இணைக்கணங்களின் கணம்:  

:<math> K\backslash G/H = \{KgH: g \in G\}</math>  

*G* இன் ஒவ்வொரு உறுப்பும் அதன் ஒரேயொரு இரட்டை இணைக்கணத்தின் உறுப்பாக இருக்கும். ஒரு குலத்தின் வலது மற்றும் இடது இணைக்கணங்கள் ஒவ்வொன்றும் சம எண்ணிக்கையிலான உறுப்புகளைக் கொண்டிருக்கும். ஆனால் இரட்டை இணைக்கணங்கள் அவ்வாறு சம எண்ணிக்கையிலான உறுப்புகளுடையவையாக இருக்காது.  

*H* இயல்நிலை உட்குலம் மற்றும் *K* மிகஎளிய உட்குலம் எனில் அவற்றின் இரட்டை இணைக்கணங்கள் *H* இன் வலது இணைக்கணங்களாகவும், *K* இயல்நிலை உட்குலம் மற்றும் *H* மிக எளிய உட்குலம் எனில் அவற்றின் இரட்டை இணைக்கணங்கள் *K* இன் இடது இணைக்கணங்களாகவும் அமைகின்றன.
# வலைவாசல்:புவியியல்/புவியியலாளர்கள்



## பயன்பாடு
புவியியலாளர்கள் துனைப் பக்கத்தின் வடிவமைப்பு வலைவாசல்:புவியியல்/புவியியலாளர்கள்/வடிவமைப்பு.  

## Selected articles list

வலைவாசல்:புவியியல்/புவியியலாளர்கள்/1  

---
வலைவாசல்:புவியியல்/புவியியலாளர்கள்/2  

---
வலைவாசல்:புவியியல்/புவியியலாளர்கள்/3  

---
வலைவாசல்:புவியியல்/புவியியலாளர்கள்/4  

---
வலைவாசல்:புவியியல்/புவியியலாளர்கள்/5  

---
வலைவாசல்:புவியியல்/புவியியலாளர்கள்/6  

---

## முன்மொழிதல்
இந்த பக்கத்தில் நீங்கள் சேர்க்க விரும்பும் படிமங்களை இங்கு முன்மொழியவும்.  
1. தற்போது எதுவும் இல்லை.
# வலைவாசல்:திரைப்படம்/Selected biography/1


**ஹீத் அன்ட்ரூ லெட்ஜர்** (*Heath Andrew Ledger*, ஏப்ரல் 4, 1979 – ஜனவரி 22, 2008) ஆஸ்திரேலியாவைச் சேர்ந்த ஹாலிவூட் நடிகர் ஆவார். ஆஸ்திரேலியாவின் பேர்த் நகரில், 10 வயதில் நாடகங்களில் நடிக்கத் துவங்கிய ஹீத், 1990களில் தனது 16வது வயது முதல் தொலைக்காட்சித் தொடர்களிலும், திரைப்படங்களிலும் நடித்து வந்தார் தொலைக்காட்சி நாடகங்களில் நடிக்க ஆரம்பித்த ஹீத் லெட்ஜர், தனது 19வது வயதில் *டென் திங்ஸ் ஐ ஹேட் அபவுட் யூ* என்ற படம் மூலம் ஹாலிவுட் திரையுலகில் கால் பதித்தார். புரோக்பேக் மவுண்டன் (*Brokeback Mountain*) என்ற படத்தில் நடித்ததற்காக ஆஸ்கார் விருதுக்கு பரிந்துரைக்கப்பட்டார்.
# தோக்ளா


**தோக்ளா** (மராத்தி:ढोकळा) என்பது இந்திய நாட்டின் குசராத் மாநிலத்தில் உருவான ஓர் உணவு வகை ஆகும். சைவ உணவான இது காலை உணவாகவோ சிற்றுண்டியாகவோ உட்கொள்ளப்படுகிறது. பொதுவாக இது இனிப்புக் கடைகளில் கிடைக்கும். அரிசி மாவு 4 பங்கும் பொட்டுக்கடலை மாவு 1 பங்கும் கலந்து இது தயாரிக்கப்படுகிறது.  

இட்லி தோக்ளா, பருப்பு தோக்ளா, வெண்ணெய் தோக்ளா எனப் பலவகை தோக்ளாக்கள் உள்ளன.
# கர்நாடக சங்கீதம் - தரம் 1,2,3 (நூல்)



கர்நாடக சங்கீதம் சார்ந்த இப் புத்தகம் வட இலங்கைச் சங்கீத சபையால் நடாத்தப்படுகின்ற அறிமுறை,செயன்முறை போன்ற பரீட்சைகளுக்குத் தோற்றும் மாணவர்களுக்காக இசைக்கலைமணி திருமதி. கலாராணி சிறீஸ்கந்தராஜா அவர்களால் சிறப்பாக தயாரிக்கபட்டது. இதன் முதல் பதிப்பு இரண்டாயிரத்து பதினொராம் ஆண்டில் வெளியிடப்பட்டது.இரண்டாம் பதிப்பு இரண்டாயிரத்து பதின்மூன்றாம் ஆண்டு வெளியிடபட்டது.
# விக்கிப்பீடியா:ஏப்பிரல் 25, 2013 - நூலகம் அறக்கட்டளையின் பனையோலை கருத்தரங்கு

கொழும்பு தமிழ் ஆவண மாநாடு 2013 ஐ ஒட்டியதாக, 2013 ஏப்ரல் 25 வியாழன் அன்று நூலக நிறுவனத்தில் "பனையோலை" கருத்தரங்கில் தமிழ் விக்கிப்பீடியர்கள் கலந்து கொண்டனர்.  

## இடம், திகதி, நேரம்
- இடம்: கொழும்புத் தமிழ்ச் சங்கம்.
- திகதி: ஏப்ரல் 25, 2013, வியாழக்கிழமை
- நேரம்: மாலை 3.30 - 5.00 (இலங்கை நேரம்)

## ஏற்பாட்டாளர்கள்
- நூலகம் அறக்கட்டளை.

## கலந்து கொண்டோர்

- மயூரநாதன்
- இரவி
- மு. மயூரன்
- கோபி
- சேரன், நூலகம் அறக்கட்டளையின் இயக்குநர்.
- விமலாதித்தன், நூலகம் அறக்கட்டளை.

மற்றும் நூலகம் அறக்கட்டளைக்கான மாணவத் தன்னார்வலர்கள் (பெரும்பாலும் மொறட்டுவ பல்கலையின் பொறியியல் பிரிவு மாணவர்கள்)  

## நிகழ்ச்சி நிரல்

- கட்டற்ற உள்ளடக்கம், கட்டற்ற கலைக்களஞ்சியம் அறிமுகம் - மு. மயூரன்.
- தமிழ் விக்கிப்பீடியாவில் வெளிப்படைத்தன்மையும் பங்களிப்பாளர் சமூக உருவாக்கமும் - இரவி
- கிரியேட்டிவ் காமன்சு விளக்கம் - கோபி.

## நிகழ்ச்சிக் குறிப்புகள்

- மயூரன், மூடிய உள்ளடக்கம் என்றால் என்ன, ஏன் திறந்த உள்ளடக்கம் தேவை என்ற நோக்கில் உரையாற்றினார். சில பத்தாண்டுகளுக்கு முன்பு தண்ணீர் விற்பனைக்கில்லை. இப்போது இருக்கிறது. அதே போல் அறிவும் விரைவில் முழுக்க விற்பனைப் பொருளாகும் அபாயம் உண்டு என்று எடுத்துக்கூறிய உவமை பங்கேற்பாளர்களைச் சென்றடைந்தது.
- கோபி, கிரியேட்டிவ் காமன்சு குறித்து விளக்கி, மாணவர்கள் வருங்காலத்தில் உருவாக்கும் ஆக்கங்களைக் கட்டற்றுத் தந்தால் ஆவணப்படுத்தி வைக்க உதவும் என்று விளக்கினார்.

- இந்நிகழ்வில் உரையாற்றியோர் அனைவரும் விக்கிப்பீடியர்கள் என்றாலும், இந்நிகழ்வு வழமையான தமிழ் விக்கிப்பீடியா அறிமுகக் கூட்டங்களில் இருந்து மாறுபட்டதாக இருந்தது. உண்மையில், இதனைத் தமிழ் விக்கிப்பீடியா அறிமுகக் கூட்டம் என்று சொல்ல இயலாது. நூலகம் திட்டம் போன்ற ஒரு திட்டத்தில் பணியாற்றும் தன்னார்வலர்கள் விக்கிப்பீடியா போன்ற ஒரு திட்டத்தில் இருந்து பெற்றுக் கொள்ளக்கூடிய பாடங்கள் என்ன என்ற நோக்கில் இரவியின் உரை இருந்தது. குறிப்பாக, விக்கிப்பீடியா திட்டங்களில் மாற்றுக் கருத்துகளை முன்வைத்தல், முடிவெடுத்தல், நிருவாகப் பொறுப்புகளைப் பகிர்ந்தளித்தல், கொள்கை உருவாக்கம், பிற நிறுவனங்களுடனான உறவாட்டம் ஆகியவற்றில் எவ்வாறு வெளிப்படைத் தன்மை பேணப்படுகிறது என்றும், இது ஏன் முக்கியம் என்றும் விளக்கப்பட்டது. அடுத்து, தன்னார்வத் திட்டங்களுக்கு எந்தெந்த வகையில் பங்களிப்பாளர்களை ஈர்க்கலாம், தன்னார்வலர் சமூகத்தை எவ்வாறு தக்க வைக்கலாம் என்ற நோக்கில் உரையாடல் நகர்ந்தது.
# நூல் வகை

நூல் என்னும் சொல்லால் தொல்காப்பியமும், நன்னூலும் இலக்கண நூல்களைக் குறிப்பிடுகின்றன.  
## நூல் பற்றிய விளக்கம்
##### ஆடை போல் நெய்யப்படுவது
:நூல் என்பது இழைநூலால் நெய்யப்படும் ஆடை போல், **சொல்லால் நூற்கப்பட்ட செய்யுளால் புலவன் வாய் பாடும் மொழியறிவு.**  
| நூலாடையாகிய உவமை | புத்தகத்தைக் குறிக்கும் நூல் உவமேயம் |  |
| --- | --- | --- |
| பஞ்சு | மொழியின் சொற்கள் |  |
| இழைநூல் | பனுவல் என்னும் செய்யுள் |  |
| சேயிழை என்னும் பாவு ஓட்டுபவன் | செஞ்சொல் புலவன் |  |
| நெய்பவன் கை | புலவனின் வாய் |  |
| பாவின் குறுக்கே ஓடும் கதிர் நூல் | புலவனின் மதியாகிய அறிவு | } |
- நிரலோட்டத்தில் காணப்படும் செய்திகளைத் தரும் நூற்பா
##### கோணலை நிமிர்த்திச் செய்த நிலைக்கால் போல் வாழ்க்கையை நிமிர்த்தித் தாங்குவது
:நூலானது கோணல் மரத்தை நேராக்கிச் செய்த நிலைக்கால் போல மனத்திலுள்ள கோணலை நிமிர்த்தி வாழ்க்கையைச் செம்மைப்படுத்தும்.  

## மொழியியல் பாங்கு
தொல்காப்பியம் நூலை மொழியியல் பாங்கில் பார்க்கிறது.  
:கருத்துப் பதிவுகள் அனைத்தையும் தொல்காப்பியம் 'செய்யுள்' என்று குறிப்பிடுகிறது. நூல் செய்யுளால் அமையும் என்கிறது. 7 வகையாக உள்ள செய்யுளில் நூல் என்பது மொழியிலக்கணம்.  
- நூல் அமைதி
:நூலில் சொல்லப்படும் இலக்கணம் தொடக்கம் முதல் முடிவு வரை காறுபாடு இல்லாமல் அமைந்திருக்க வேண்டும். சில இலக்கணங்களைத் தொகுத்துக் காட்ட வேண்டும். சிலவற்றைத் தெளிவுக்காகப் பிரித்துக் காட்ட வேண்டும். பொருளை உரையில் விரிவுபடுத்திக் கொள்ளும் வகையில் சுருக்கமாக இருத்தல் வேண்டும். எனினும் இலக்கணத்தை நுட்பமாக வெளிப்படுத்துதல் வேண்டும்.  
- நூலின் உள்ளடக்கம்
  - இலக்கண நூலில் நான்கு வகை உறுப்புகள் இருக்கும்.
  - ஒரு கருத்தைச் சொல்லும் சூத்திரம், ஓத்து , படலம் , பிண்டம் என்பன அவை.

## வரலாற்றுப் பார்வை
தொல்காப்பியமும், நன்னூலும் நூலை நூல் தோன்றிய வரலாற்றுக் கோணத்திலும் அணுகுகின்றன. நன்னூல் அத்துடன் அதில் நேரும் நிறை, குறை, உத்தி முதலான கண்ணோட்டத்திலும் அணுகுகிறது.  
- தொல்காப்பியம் நூலை முதல்நூல், வழிநூல் என்னும் இரண்டு வகையாகப் பார்க்கிறது.
- நன்னூல் முதல்நூல், வழிநூல், சார்புநூல் என்னும் மூன்று வகையில் ஒன்றாக நூல் விளங்கும் என்கிறது.
- பிற்காலத்தில் **மொழிபெயர்ப்பு நூல்களும்** தோன்றி வளர்ந்துள்ளன.
நூல் அமையவேண்டிய பாங்கை நன்னூல் விளக்குகிறது.  
:நூலானது சிறப்புப் பாயிரம், பொதுப்பாயிரம் ஆகிய இரண்டு பாயிரங்களையோ, அவற்றுள் ஒன்றையோ கொண்டிருக்கும். நூலுக்குரிய ஏழு கோட்பாடுகளோடு இயங்கும். 10 குற்றங்களை நீக்கிப் 10 அழகமைதிகளும் கொண்டு இயங்கும். 32 வகையான உத்திகளைக் கையாளும். சூத்திரம், ஓத்து, படலம் ஆகியவற்றோடு காண்டிகை உரை, விருத்தி உரை ஆகிய விளக்கங்களையும் கொண்டு விளங்கும்.  

## அடிக்குறிப்பு
# நாகராஜ சோழன் (திரைப்படம்)


**நாகராஜ சோழன் எம்.ஏ, எம்.எல்.ஏ** (*Nagaraja Cholan MA, MLA*) மணிவண்ணன் இயக்கத்தில் வெளிவந்த தமிழ்த்திரைப்படமாகும். 1994 ஆம் ஆண்டில் வெளிவந்து பெரும் வரவேற்பைப் பெற்ற அமைதிப்படை திரைப்படத்தின் இரண்டாம் பாகமாக இப்படம் வெளிவந்தது, இது மணிவண்ணன் இயக்கிய 50வது திரைப்படமாகும். இதில் சத்யராஜ், மணிவண்ணன், சீமான், ரகு மணிவண்ணன், கோமல் சர்மா, வர்ஷா ஆகியோர் முன்னணி வேடங்களில் நடித்துள்ளனர். படத்திற்கு ஜேம்ஸ் வசந்தன் இசையமைக்க, வி ஹவுசு புரொடக்சன்சு சார்பில் எஸ். ரவிச்சந்திரன், கே. சுரேஷ் ஆகியோர் படத்தை தயாரித்தனர். இப்படம் மே 10, 2013 அன்று வெளியானது. இப்படத்திற்கு தமிழ்த் திரைப்பட தணிக்கைக் குழு 'யு' சான்றிதழ் அளித்துள்ளது.  

## நடிகர்கள்
- நாகராஜ சோழன் & ராஜகோபாலாக சத்தியராஜ்
- மணிவண்ணன்
- சீமான்
- கங்கை கொண்டானாக ரகு மணிவண்ணன்
- செண்பகவல்லியாக மருதுலா முரளி
- கோமல் சர்மா
- வர்சா அசுவதி
- அன்சிபா
- எம். எஸ். பாஸ்கர்
- வையாபுரி
- கிருஷ்ணமூர்த்தி
# சுரா பானம்

**சுரா பானம்** வேதகாலத்தில் வாழ்ந்த தரைவாழ் மக்கள், மலைவாழ் மக்கள் மற்றும் தஸ்யூ மக்கள் ஆகியோர் அரிசி, பார்லி மற்றும் தினை மாவுகளினால் தயாரிக்கப்பட்ட சுரா பானத்தை அவர்கள் அருந்தி இருக்கக் கூடும் எனக் கூறுகிறது. ஆனால் ரிக்வேதம் 7-86-6 ல், வசிட்டமுனிவர் வாய் மொழியாக, தவறுகள் என்பது சுரா பானம், சூது, வாது மற்றும் அறியாமையால் தான் நேர்கிறது. என்னால் அல்ல, சுரா பானம் அனைவரையும் பாவத்தை நோக்கி இழுத்துச் செல்கிறது, என்று அவரால் எடுத்துரைக்கப் படுகிறது..  
## இதனையும் காண்க
- சோம பானம்

## ஆதார நூல்கள்
- ரிக்வேதம், மூன்று தொகுதிகள், அலைகள் வெளீட்டகம், சென்னை
- ரிக்வேத கால ஆரியர்கள், ஆசிரியர், ராகுல் சாங்கிருத்யாயன், அலைகள் வெளீட்டகம்
- Hinduism []
# மன்னார் கத்தோலிக்கர் படுகொலைகள்


**மன்னார் கத்தோலிக்கர் படுகொலைகள்** எனப்படுவது 16 ஆம் நூற்றாண்டில் யாழ்ப்பாணத்து முதலாம் சங்கிலி மன்னாரில் போத்துக்கீசரின் தூண்டலால் கிறித்தவ சமயத்துக்கு மாறிய நூற்றுக் கணக்கான, பெரும்பாலும் பரதவர் சமூகத்தவரை படுகொலை செய்த நிகழ்வாகும். இந்தப் படுகொலைகளில் சுமார் 600 – 700 பேர் கொல்லப்பட்டார்கள்.  

இந்தப் படுகொலைகளுக்குப் பின்னர் சமய, அரசியல், காலனித்துவ எதிர்ப்பு காரணங்கள் இருந்தன.
# இந்து விதவைகள் மறுமணச் சட்டம், 1856

**இந்து விதவைகள் மறுமணச் சட்டம், 1856** பிரிவு XV என்பது 25 சூலை 1856 அன்று இந்தியாவின் அனைத்து பகுதிகளிலும் இந்து விதவைகளின் மறுமணத்தைச் சட்டச் செல்லுபடியாக்கியது. இச் சட்டம் அக் காலத்தில் இந்தியாவை ஆண்ட பிரித்தானிய கிழக்கிந்திய நிறுவனத்தால் கொண்டுவரப்பட்டது.  

இந்து சமயத்தில் விதவைகள் ஒதுக்கப்பட்டவர்களாகவும், விதவைகள் மறுமணம் புறக்கணிக்கப்பட்டதாகவும் இருந்து நெடுங்காலமாக இருந்து வந்தது. குறிப்பாகக் குடும்பத்தின் கௌரவத்தையும், சொத்தையும் பேணவும் இது அவசியம் என்று இந்துக்களால் கருதப்பட்டது. இச் சட்டம் கொண்டுவரப்பட்ட ஈஸ்வர சந்திர வித்யாசாகர் அவர்களின் பங்களிப்பு முக்கியமானது.
# நடுவுல கொஞ்சம் பக்கத்த காணோம்



***நடுவுல கொஞ்சம் பக்கத்த காணோம்*** என்பது 2012ல் வெளிவந்த திரைப்படமாகும். இதை இயக்கியவர் பாலாஜி தரணீதரன். இவர் இயக்கும் முதல் திரைப்படம் இது. இதில் விஜய் சேதுபதி , காயத்தரி, விக்னேசுவரன், பகவதி பெருமாள், இராஜ்குமார் ஆகியோர் முன்னனி பாத்திரத்தில் நடித்துள்ளார். இப்படத்தின் ஒளிப்பதிவாளர் பிரேம் குமாரின் வாழ்க்கையில் நடந்த நிகழ்வை அடிப்படையாக வைத்து நகைச்சுவையுடன் இத்திரைப்படம் எடுக்கப்பட்டது. இப்படத்தின் இசையமைப்பாளர் வேத் சங்கர் என்ற போதிலும் பின்னணி இசையமைத்தவர் சித்தார்த் விபின் ஆவார்.  

## கதை

பிரேம்குமாருக்கு (விஜய் சேதுபதி) இரு நாட்களில் தன் காதலியுடன் இரு வீட்டார் அனுமதியுடன் திருமணம். அவர் தன் நண்பர்களின் அறைக்கு செல்கிறார் அவர்களின் விருப்பப்படி அவர்களுடன் இணைந்து கிரிக்கெட் விளையாடும் போது கால் தவறி கீழே விழும் அவருக்கு பின் மண்டையில் அடிபட்டு தற்காலிக மறதி ஏற்படுகிறது. அவர் தனக்கு திருமணம் நடைபெற உள்ளது என்பதையும் தன் காதலி தனலட்சுமியையும் (காயத்திரி) மறந்து விடுகிறார். இதனால் அதிர்ச்சியடையும் அவர் நண்பர்கள் அவருக்கு மீண்டும் நினைவு திரும்ப மருத்துவமனைக்கு கூட்டிச்செல்கிறார்கள். அங்கு மருத்துவர் இவருக்கு எப்போது வேண்டுமானாலும் நினைவு திரும்பி விடும் என்கிறார். பிரேம் குமாரின் திருமணம் இதனால் தடைபடக்கூடாது என்று நினைக்கும் நண்பர்கள் பிரேம் குமாரின் பெற்றோர்களுக்கும் யாருக்கும் தெரியாமல் பிரேமுக்கும் தனலட்சுமிக்கும் திருமணம் நடைபெற உதவுகிறார்கள். இதற்காக நடக்கும் செயல்கள் நகைச்சுவையுடன் எடுக்கப்பட்டிருக்கின்றன.  

## கதை மாந்தர்கள்

- விஜய் சேதுபதி - பிரேம் குமார்
- காயத்தரி - தனலட்சுமி (தனா)
- இராஜ்குமார் - பாலாஜி தரணீதரன் (பாஜி)
- விக்னேசுவரன் - சரஸ்
- பகவதி பெருமாள் - பகவதி (பக்ஸ்)
# சடாரி


**சடாரி** அல்லது **சடகோபம்** என்பது திருமாலின் **திருப்பாதம்** பொறிக்கப்பெற்ற கிரீடமாகும். இந்த சடாரி வைணவ கோவில்களில் இறை தரிசனத்திற்கு பிறகு, பெருமாளின் திருவடிகளாக பாவித்து, பக்தர்களின் தலையில் வைத்து எடுக்கப்படுகிறது.  

சடகோபன் என்பவர் நாலாயிரதிவ்யபிரபந்த பாடல்களை பாடியதால் நம்மாழ்வாராக அறியப்பெறுகிறார். வைணவர்கள் நம்மாழ்வாரே, திருமாலின் திருவடியாக இருப்பதாக நம்புகிறார்கள். அதனால் திருமால் திருவடி சடகோபம் என்று அழைக்கப்பெறுகிறது.  

வானமாமலை தலத்தில் மட்டும் சடாரியில் நம்மாழ்வாரின் உருவம் பொறிக்கப்பட்டுள்ளது.  

## ஆதாரம்
# நூலின் அழகமைதி

நூல கருத்துக்களைக் கூறும் பாங்கில் சில நல்லியல்புகளைக் கொண்டிருக்கும். அவை நூலுக்கு அழகு. இந்த அழகமைதிகள் 10 என நன்னூல் காட்டுகிறது.  
1. சுருங்கச் சொல்லல்
1. விளங்க வைத்தல்
1. நவின்றோர்க்கு இனிமை
1. நன்மொழி புணர்த்தல்
1. ஓசை உடைமை
1. ஆழம் உடைமை
1. முறையின் வைப்பு
1. உலகம் மலையாமை
1. விழுமியது பயத்தல்
1. விளங்கு உராரணத்தது ஆகுதல்
காண்க  
- நூலின் குற்றங்கள்
- நூலின் உத்திகள்
## அடிக்குறிப்பு
# நூலின் குற்றங்கள்

**நூலின் குற்றங்கள்** எனப் பிற்கால நன்னூல் குறிப்பிடுவதை முற்காலத் தொல்காப்பியம் **நூலின் சிதைவு** எனக் காட்டுகிறது.  

நூல் கருத்துக்களைக் கூறும் பாங்கில் எத்தகைய குற்றங்கள் வரக்கூடாது என நன்னூல் தொகுத்துக் காட்டுகிறது. அவை 10 என அது வரையறை செய்கிறது. இது அந்த நூலாசிரியர் கணக்கிட்டுப் பார்க்கும் சில உண்மைகள்.  

1. குன்றக் கூறல்
1. மிகைபடக் கூறல்
1. கூறியது கூறல்
1. மாறுகொளக் கூறல்
1. வழூஉச்சொல் புணர்த்தல்
1. மயங்க வைத்தல்
1. வெற்றெனத் தொடுத்தல்
1. மற்றொன்று விரித்தல்
1. சென்று தேய்ந்து இறுதல்
1. நின்று பயனின்மை
காண்க  
- நூலின் உத்திகள்
- நூலின் அழகமைதி
## அடிக்குறிப்பு
# ராஜீவ் காந்தி பன்னாட்டுத் துடுப்பாட்ட அரங்கம்



**ராஜீவ் காந்தி பன்னாட்டு துடுப்பாட்ட அரங்கம் ** (Rajiv Gandhi International Cricket Stadium) என்பது தெலங்கானாவின் ஐதராபாத்தில் அமைந்துள்ள முதன்மையான துடுப்பாட்ட அரங்கமாகும். இது ஐதராபாத் துடுப்பாட்ட அணிக்கும் சன்ரைசர்சு ஐதராபாத் அணிக்கும் உள்ளக அரங்கமாக விளங்குகிறது. இது ஐதராபாத்தின் கிழக்குப் புறநகர்ப் பகுதியான உப்பலில் அமைந்துள்ளது. பரப்பளவில் கட்டப்பட்டுள்ள இந்த அரங்கத்தில் 55,000 பார்வையாளர்கள் இருக்க இயலும். இதன் இரு முனைகளும் அணிக்கூடார முனை, வடக்கு முனை என அழைக்கப்பட்டு வந்தன. ஐதராபாத்தின் முன்னணி துடுப்பாட்ட வீரர் விவிஎஸ் லட்சுமண் ஆடுவதிலிருந்து ஓய்வு எடுத்துக்கொண்ட பின்னர் ஐதராபாத் துடுப்பாட்டச் சங்கம் வடக்கு முனைக்கு அவர் நினைவாகப் பெயரிட்டுள்ளது.  

<></>
# மதம் (நூல்)

**நூல் மதம்** என்பது நூல் எழுதுதலின் கோட்பாடு. இது சமயக் கோட்பாடு அன்று. நூல் கோட்பாடு. நாலாசிரியரின் உத்திக் கோட்பாடு. இந்தக் கோட்பாட்டை நன்னூல் 7 வகையினதாகப் பகுத்துக் காட்டுகிறது.  

அவை:  
1. உடன்படல்
1. மறுத்தல்
1. பிறர்தம் மதமேற் கொண்டு களைவே
1. தாஅன் நாட்டித் தனாது நிறுப்பே
1. இருவர் மாறுகோள் ஒருதலை துணிவே
1. பிறர்நூல் குற்றம் காட்டல்
1. ஏனைப் பிறிதொடு படாஅன் தன்மதம் கொளலே எந்தம் மோட்பாட்டையும் பின்பற்றாமல் தன் கோட்பாட்டை நிலைநாட்டல்
என்பன அந்த நூல் கோட்பாடுகள்.  
## அடிக்குறிப்பு
# மௌனமாக்கப்பட்ட குரல்கள் (ஆவணப் படம்)

**மௌனமாக்கப்பட்ட குரல்கள்** (*Silenced Voices - Tales of Sri Lankan Journalists in Exile*) என்பது இலங்கையில் ஊடக அடக்குமுறை பற்றியும், இலங்கையில் தமிழ், சிங்கள ஊடகவியலாளர்களின் நிதர்சன வாழ்வு, நெருக்கடிகள், ஆகியவற்றையும் எடுத்துக்காட்டும் ஆவணப்படம் ஆகும். இதனை நோர்வே நாட்டின் ஆவணப்படத் தயாரிப்பாளர் பியட்டா அர்னெஸ்டாட் ஆங்கிலத்தில் தயாரித்துள்ளார். இது முதன் முதலாக 2012 பெப்ரவரியில் நோர்வே நாட்டில் வெளியிடப்பட்டது.  

இலங்கையில் இருந்து தப்பித்து வெளியேறிய இரண்டு சிங்கள ஊடகவியலாளர்களின் கதைகளையும், ஒரு தமிழ் ஊடகவியலாளரின் கதையையும் உள்ளடக்கிய ஆவணப்படமாக இது வெளிவந்திருக்கிறது.  

## லோகீசன் அப்புத்துரை
இலங்கையில் ஆதாரங்கள் மறைக்கப்பட்டுத் தமிழ் மக்கள் மீது இலங்கை அரசு நடத்திய போரை சர்வதேசத்திற்கு வெளிப்படுத்தியவர் தமிழ்நெற் இணையத்தளத்தின் போர்க்காலச் செய்தியாளார் லோகீசன் அப்புத்துரை. போர்க் காலத்தில் அவர் ஆற்றிய பணியையும், போரின் பின்னர் இலங்கையை விட்டு பாதுகாப்பான இடத்திற்கு சென்றடைவதையும் இந்த ஆவணப்படம் விபரிக்கிறது. குறித்த ஆவணத்திரைப்படத்தின் மூலம் இலங்கைத்தீவில் இடம்பெற்ற யுத்தின் முக்கிய சாட்சிகளில் ஒருவரான லோகீசன் அவர்கள் வெளி உலகிற்கு வெளிப்படுத்தப்பட்டிருக்கிறார். அவர் வன்னியிலிருந்து ஆற்றிய பணியின் பயங்கரத்தைச் சுருக்கமாக ஆனால் மிகவும் வலுவாக வெளிப்படுத்துகிறது இந்த ஆவணப்படம்.  

## பாசன அபயவர்தனா
போர்க்குற்றக் காணொளியை சேனல் 4 இற்குக் கையளித்து வெளிக்கொணர்ந்தவர் சிங்கள ஊடகவியலாளரான பாசன அபயவர்தனா. செருமனியில் வசித்துவரும் இவர் தராக்கி சிவராம், லசந்த விக்கிரமதுங்க ஆகியோரின் படுகொலையின் பின் இலங்கையை விட்டு வெளியேறி மேற்குலக நாட்டில் தஞ்சமடைந்த இவரின் மனநிலையை இந்த ஆவணப் படம் மூலம் விளக்குகிறார் பியட்டா. தமிழ் மக்கள் மீது சிறிலங்கா அரசு மேற்கொண்ட யுத்தத்தின் மறுபக்கத்தை உலக அரங்கின் கண்களில் முன்னால் எடுத்துரைக்கும் பணிகளில் ஈடுபடும் சிங்கள இனத்தைச் சேர்ந்த ஒருவர்.  

## சொனாலி விக்கிரமதுங்க
தென்னிலங்கையின் பிரபல பத்திரிகை ஆசிரியரும், படுகொலை செய்யப்பட்டவருமான லசந்த விக்கிரமதுங்கவின் மனைவியும், ஊடகவியலாளருமான சொனாலி விக்கிரமதுங்க தனது கணவரின் படுகொலையின் பின் நாட்டை விட்டு வெளியேறி தனது கணவனுக்கு இழைக்கப்பட்ட கொடுமை குறித்து சர்வதேசப் பரப்பில் மனித உரிமை, ஊடக சுதந்திரம் குறித்துச் செயற்படுகிறார். இவரும் இந்த ஆவணப் படத்தின் மூல பாத்திரங்களில் ஒருவராவார்.
# ஆப்பிரிக்க மறிமான்



**ஆப்பிரிக்க மறிமான்** (*Oryx*) என்பது நான்கு பெரிய மறிமான் இனங்கள் உள்ள ஓர் இனமாகும். இவற்றில் மூன்று ஆப்பிரிக்காவை இருப்பிடமாகக் கொண்டது. மற்றையது அராபிய தீபகற்பத்தை இருப்பிடமாகக் கொண்டது. இவற்றின் மயிர் பழுப்பு நிறத்தையும் வேறுபட்ட கருமையான அடையாளங்களை முகத்திலும் காலிலும் கொண்டுள்ளன. இவற்றின் கொம்புகள் பொதுவாக நிமிர்ந்து காணப்படும். *கொடுவாள் ஆப்பிரிக்க மறிமான்* காலில் கருமையான அடையாளத்தைக் குறைவாகக் கொண்டு, தலையில் மங்கலான கடும் வண்ண அடையாளத்துடனும், தொண்டையில் மஞ்சட்காவி நிறமும், வளைவற்ற கொம்புகளைக் கொண்டும் காணப்படும்.  

## வெளியிணைப்பு

- Oryx: Wildlife summary from the African Wildlife Foundation
# வனப்புமிக்க சிறுமான்


**வனப்புமிக்க சிறுமான்** (*gazelle*) என்பது மறிமான் வகைகளில் உள்ள ஓர் இனமாகும். இதில் ஆறு இனங்கள் இரண்டு வகைகளைக் கொண்டு காணப்படுகின்றன.  

வனப்புமிக்க சிறுமான்கள் வேகமாக ஓடும் விலங்குகளில் ஒன்றாகும். இவற்றின் உச்ச வேகத்தில் மணிக்கு 60 மைல் வேகத்தில் (97 கிலோமீட்டர்) ஓடக்கூடியது.  


## வெளியிணைப்பு
- 
-
# கும்ப தீபம்


**கும்ப தீபம்** என்பது இந்துக் கோவில்களில் இறைவனுக்கு காட்டப்பெறுகின்ற தீபாராதனைகளில் ஒன்றாகும். இந்த தீபம் தீபாரதனையின் இறுதியில் இறைவனுக்கு காட்டப்பெறுகிறது.  

சதாசிவ தத்துவம் என்பது பிரளைய காலத்தில் சதாசிவத்திற்குள் அனைத்தும் அடங்கும் என்பதாகும். இந்த கும்ப தீபம் சதாசிவ தத்துவத்தை குறிப்பதால் தீபாராதனையின் இறுதியில் இறைவனுக்கு காட்டப்பெறுகிறது.  

## காண்க

## ஆதாரம்
# ஒரு முக தீபம்

**ஒரு முக தீபம்** அல்லது **ஒற்றைத் தீபம்** என்பது இந்துக் கோவில்களில் இறைவனுக்கு காட்டப்பெறுகின்ற தீபாரதனைகளில் ஒன்றாகும். இந்த ஒற்றைத் தீபம் சரசுவதியையும், சுவாகாதேவியையும் குறிப்பதாகும்.  

இவ்வகையான ஒற்றைத்தீபம் ஏற்றுவது மத்திமப் பலன் அளிப்பதாகவும் நம்பப்படுகிறது.  

## காண்க
- கும்ப தீபம்

## ஆதாரங்கள்
# தொம்சன் சிறுமான்


**தொம்சன் சிறுமான்** (*"Thomson's gazelle"*, *Eudorcas thomsonii*) என்பது வனப்புமிக்க சிறுமான்களில் சிறப்பாக அறியப்பட்ட ஒன்று. இது ஆய்வாளர் ஜோசப் தொம்சன் என்பவரின் பெயரைப் பெற்றுள்ளது. சிலவேளை இது *டொமி* எனவும் அழைக்கப்படுகின்றது. இது சிலரால் சிவப்பு-முன்புற சிறுமானின் கிளையினமாகக் கருதப்படுகிறது. மேலும் யூடோர்காஸ் பேரின நிலைக்கு உயர்த்தப்படுவதற்கு முன்பு, இது யூடோர்காஸ் என்ற துணைப் பேரினத்திற்குள் உள்ள கெசெல்லா பேரினத்தின் உறுப்பினராக முன்னர் கருதப்பட்டது.  

தொம்சன் சிறுமான்கள் ஆப்பிரிக்காவில் 200,000 க்கும் அதிகமான எண்ணிக்கையில் காணப்படுகின்றன. இவை விரைவாக ஓடகூடிய மறிமான்களாகும். இவை வரை அதிக வேகம் கொண்டதாகக் கூறப்படுகிறது. சிவிங்கிப்புலி (இதன் முதன்மை வேட்டையாடி),பிராங்கார்ன் மறிமான் மற்றும் ஸ்பிரிங்போக் மறிமான் ஆகியவற்றிற்கு அடுத்து இது நான்காவது வேகமான தரை விலங்கு ஆகும்.  

இந்த மானின் உடல் வெளுத்த காவி நிறத்தில் இருக்கும். அடிவயிற்றுக்கு மேல் கருப்புப் பட்டையான உரோமங்கள் வளர்ந்துள்ளன. இரு பாலின மான்களுக்கும் கொம்புகள் உண்டு. இவை பால் ஈருருமை கொண்டவை. கொம்புகள் சற்று பின்னோக்கி வளைந்திருக்கும் முனைகள் முன்னோக்கி நீண்டிருக்கும். கொம்புகள், அதிக வளையம் கொண்டவை, ஆண் மான்களின் கொம்புகள் 25-43 செமீ (9.8-16.9 அங்குலம்) நீளமும், பெண் மான்களின் கொம்புகள் 7-15 செமீ (2.8-5.9 அங்குலம்) இருக்கும். இருப்பினும், பெண் மான்களில் சிலவற்றிற்கு கொம்புகள் இருக்காது. பின்னர் அதனுடன் கலவியில் ஈடுபடுகிறது. பெண் மான் ஐந்து முதல் ஆறு மாத கர்பக் காலத்திற்குப் பிறகு குட்டியை ஈன தாய்மான் தன் மந்தையை விட்டுப் பிரிகிறது. பொதுவாக மழைக்காலத்திற்குப் பிறகு பிரசவும் நிகழ்கிறது. புதிதாகப் பிறந்த குட்டிகள் 2 முதல் 3 கிலோ எடையுள்ளதாக இருக்கும். இவை ஒன்றி அல்லது இரண்டு குட்டிகளுடன் சில சமயம் ஆண்டுக்கு இரண்டுமுறைகூட குட்டி போடுவதுண்டு.  


## வெளியிணைப்பு
# சாமணத்தம்


**சாமநத்தம்** என்பது மதுரை மாவட்டம், தமிழ்நாடு இல் உள்ள ஒரு பஞ்சாயத்துக் கிராமம் ஆகும். இது திருப்பரங்குன்றம் வருவாய் வட்டத்தில் அமைந்துள்ளது. மதுரை நகரத்திலிருந்து 8 கி. மீ., தொலைவில் உள்ளது. நின்றசீர்நெடுமாறன் எனும் மன்னன் மதுரையை ஆண்ட காலத்தில் சமணர்கள் நாயன்மார்களில் ஒருவரான திருஞான சம்பந்தரிடம் வாதத்தில் தோற்று கழுவேறினார்கள் என்று பெரியபுராணம் நூலில் உள்ள குறிப்புகள் மூலமாக அறிய முடிகிறது.  

## காண்க
# பெர்னார்ட் மோண்ட்கோமரி


**பெர்னார்ட் மோன்ட்கோமெரி** (*Bernard Montgomery*) என்பவர் ஓர் பிரித்தானிய இராணுவ அதிகாரி ஆவார். இவர் முதலாம் உலகப் போர், ஆங்கில-ஐரியப் போர், இரண்டாம் உலகப் போர், பாலஸ்தீனத்தில் அரபுப் புரட்சி ஆகியவற்றிலும் பங்கு கொண்டுள்ளார். பிரித்தானியப் பிராந்திய அரசுகளின் விருதுகளைப் பெற்றுள்ளார்.
# தாராபாத்திரம்



**தாராபாத்திரம்** என்பது சிவாலயங்களில் மூலவருக்கு மேல் தொங்கவிடப்படுகின்ற குடம் போன்ற பாத்திரமாகும். இப்பாத்திரம் குவிந்த அடிப்பாகமுடையது. இதில் தண்ணீர் அல்லது பால் நிரப்பி மூலவரான சிவலிங்கத்தின் மீது சிறிய துளிகளாக விழும்படி செய்யப்படுகிறது. இவ்வாறான அபிசேகத்திற்கு தாராபிசேகம் என்று பெயர்.  

அக்னி நட்சத்திர காலங்களில் இவ்வபிசேகம் சிவாலயங்களில் இரவும் பகலும் தொடர்ந்து செய்யப்பெறுகிறது.  

## ஆதாரங்கள்
# கொச்சி பன்னாட்டு வானூர்தி நிலையம்



**கொச்சி பன்னாட்டு வானூர்தி நிலையம் ** (Cochin International Airport, ) கொச்சி மற்றும் அதன் அண்மையிலுள்ள மாவட்டங்களுக்கான பன்னாட்டு வானூர்தி நிலையம் ஆகும். இந்த வானூர்தி நிலையம் கேரளத்தின் எர்ணாகுளம் மாவட்டத்தின் வடகிழக்கில் ஏறத்தாழ தொலைவிலுள்ள நெடும்பாச்சேரி (உள்ளூர் உச்சரிப்பு:நெடும்பாஸ்ஸேரி) என்னுமிடத்தில் கட்டப்பட்டுள்ளது. முன்னதாக வெல்லிங்டன் தீவில் செயல்பட்டு வந்த வானூர்தி நிலையம் பெரிய வானூர்திகளுக்காக விரிவாக்கபட தேவையான நிலப்பரப்பை கொண்டிராததாலும் கப்பற்படைக்கு உரிமையானதாக இருந்ததாலும் மாற்று வானூர்தி நிலையமாக இது திட்டமிடப்பட்டது. அதுநாள் வரை முற்றிலும் அரசுநிதியிலிருந்தே கட்டமைக்கப்பட்டுவந்த திட்டங்களுக்கு மாற்றாக இது இந்தியாவில் முதன்முதலாக அரசு-தனியார் கூட்டு முயற்சியாக எடுத்துக்கொள்ளப்பட்டது.30 நாடுகளிலிருந்து 10,000 வெளிநாடு வாழ் இந்தியர்கள் முதலீடு வழங்கி உள்ளனர்.  

கேரளாவின் வானூர்தி நிலையங்களில் இதுவே மிகவும் போக்குவரத்து மிக்க வானூர்தி நிலையமாக விளங்குகிறது. 2011-12 நிதியாண்டில் 4,717,650 பயணிகள் பயன்படுத்திய இது இந்தியாவின் ஏழாவது போக்குவரத்து மிக்க வானூர்தி நிலையமாக விளங்கியது. பன்னாட்டுப் பயணிகளை மட்டும் கருத்தில் கொண்டால் 2,586,658 பன்னாட்டுப் பயணிகள் வந்தசென்ற இந்த வானூர்தி நிலையம் இந்தியாவின் நான்காவது நிலையமாக உள்ளது. ஏர் இந்தியா எக்சுபிரசு இதனைத் தனது முதன்மை முனைய நடுவமாகக் கொண்டுள்ளது; ஏர் இந்தியா, கோஏர், இன்டிகோ, ஜெட் ஏர்வேஸ், ஜெட்லைட் மற்றும் ஸ்பைஸ் ஜெட் இங்கிருந்து பல இடங்களுக்கு சேவைகள் வழங்கி வருகின்றன.  

## வானூர்திச் சேவைகள் மற்றும் சேரிடங்கள்

| வானூர்திச் சேவைகள் | சேரிடங்கள் |
| --- | --- |
| ஏர் அரேபியா | சார்ஜா |
| ஏர்ஏசியா | கோலாலம்பூர் |
| ஏர்ஆசியா இந்தியா | பெங்களூர், தில்லி, ஐதராபாத்து, கொல்க்கத்தா, மும்பை, விசாகப்பட்டினம் |
| ஏர் இந்தியா | பெங்களூர், சென்னை, தில்லி, துபாய், ஜித்தா, மும்பை, ரியாத், திருவனந்தபுரம் |
| ஏர் இந்தியா எக்ஸ்பிரஸ் | அபுதாபி, பகுரைன், பெங்களூர், தோகா, துபாய், கோழிக்கோடு, மஸ்கட், சலலா, சார்ஜா, திருவனந்தபுரம் |
| அலையன்ஸ் ஏர் | அகத்தி, மைசூர் |
| எமிரேட்ஸ் | துபாய் |
| எடிஹட் ஏர்வேஸ் | அபுதாபி |
| பிளே துபாய் | துபாய் |
| கோஏர் | அகமதாபாத் (1 பெப்ரவரி 2021 முதல்), பெங்களூர், சென்னை, தில்லி, ஐதராபாத்து, செய்ப்பூர், கொல்க்கத்தா, மும்பை |

## மேற்சான்றுகள்
# தூண்டாமணி விளக்கு

**தூண்டாமணி விளக்கு** என்பது இந்துக் கோவில்களின் கருவறையில் உள்ள ஒரு வகை விளக்காகும். இவ்விளக்கினைத் *தூங்காமணி விளக்கு*, *நந்தா விளக்கு* என்றும் அழைக்கின்றார்கள். இவ்விளக்கினை, *திருநுந்தா விளக்கு* என்று முதலாம் இராஜேந்திரன் கல்வெட்டில் குறிப்பிட்டுள்ளார்கள்.  

நுந்துதல் என்பதற்கு தூண்டுதல் என்று பொருள். இவ்விளக்கின் சிறப்பு அமைப்பின் காரணமாகத் திரியைத் தூண்டுதல் அவசியமற்று இருப்பதால் நுந்தா விளக்கு என்றும் தூண்டாமணி விளக்கு என்றும் அழைக்கப்பெறுகிறது. நுந்தா விளக்கு என்பது திரிந்து நந்தா விளக்கு என்றும், தூண்டாமணி விளக்கு என்பது திரிந்து தூங்காமணி விளக்கு என்றும் அறியப்பெறுகிறது.
# நட்சத்திர தீபம்



**நட்சத்திர தீபம்** என்பது இந்துக் கோவில்களில் இறைவனுக்குக் காட்டப்பெறுகின்ற தீபாராதனைகளில் ஒன்றாகும். இந்த தீபம் நட்சத்திரங்கள் இறைவனை பூஜித்து ஒளியைப் பெறுகின்ற என்ற விளக்குவதற்காக காட்டப்பெறுகின்றன.  

இருபத்தி ஏழு நட்சத்திரங்களை குறிப்பதற்காக இருபத்தியேழு தீபங்கள் ஏற்றிவைக்கும் வகையில் இந்த நட்சத்திர தீபம் அமைந்துள்ளது. இதனை நட்சத்திர ஆராத்தி என்றும் அழைப்பர்.  

## காண்க

## ஆதாரங்கள்
# பிரம்மாண்ட புராணம்



**பிரம்மாண்ட புராணம்** என்பது மகாபுராணங்களில் இறுதியானதாகும். இப்புராணம் பூர்வபாகம், மத்யம பாகம், உத்தர பாகம் என்ற மூன்று பிரிவுகளையும், 12,000 ஸ்லோகங்களை கொண்டுள்ளது. மேலும் இப்புராணம் பிரம்மாவை புகழும் ராஜசிக புராண வகையினைச் சார்ந்தது.  

## காண்க
- பதினெண் புராணங்கள்
# ராஜசிக புராணம்



**ராஜசிக புராணம்** என்பது பிரம்மாவை புகழும் மகா புராணங்களாகும். பிரம்ம வைவர்த்த புராணம், மார்க்கண்டேய புராணம், பவிசிய புராணம், வாமன புராணம், பிரம்ம புராணம் மற்றும் பிரம்மாண்ட புராணம் ஆகிய புராணங்கள் இவ்வகைச் சார்ந்தவை.  

இப்புராணங்களில் உலகம் உருவாவது முதல் பிரளைய காலத்தில் உலகம் அழிவது வரை அனைத்தும் படைப்பின் கடவுளான பிரம்மாவால் நடைபெருகிறது என்ற வகையில் கூறப்பட்டுள்ளது.  

## கருவி நூல்
- பிரம்மாண்ட புராணம்

## காண்க
# பவிசிய புராணம்



**பவிசிய புராணம்**, அல்லது **பவிஷ்ய புராணம்**, என்பது மகாபுராணங்களில் ஒன்பதாவது புராணமாகும். பவிஷ்யம் என்றால் வருங்காலம் என்று பொருளாகும். சூரிய பகவான் மனுவிற்கு முன்கூட்டியே நடக்கவிருக்கும் நிகழ்வுகளை எடுத்துரைப்பதாக இப்புராணம் உள்ளது. மேலும் இப்புராணம் 15,500 சுலோகங்களை உள்ளடக்கியது.  

திருமால் வருங்காலத்தில் எடுக்கும் கல்கி அவதாரம் குறித்து பவிசிய புராணத்தில் குறிப்புகள் உள்ளது.
# இந்து சமயம் தொடர்புடைய கட்டுரைகளின் பட்டியல்


## இந்து
- இந்து சமயம்
- இந்துக் கடவுள்கள்
- இந்து தத்துவங்கள்

## இந்து சமய பிரிவுகள்
- சைவம்
- வைணவம்
- சாக்தம்
- கௌமாரம்
- சௌரம்
- காணாபத்தியம்

## இந்து சமய நூல்கள்
- வேதங்கள்
  - ரிக் வேதம்
  - யசுர் வேதம்
  - சாம வேதம்
  - அதர்வண வேதம்
- உபநிடதம்
  - பதினெண் உபநிடதங்கள்
- பிரம்ம சூத்திரம்
- பகவத் கீதை
- இதிகாசங்கள்
  - இராமாயணம்
  - மகாபாரதம்
- புராணங்கள்
- தர்மசாத்திரங்கள்

## இந்துக் கோயில்கள்
- தமிழ்நாட்டு இந்துக் கோயில்கள்
# கிராதர்கள்

**கிராதர்கள்** ரிக் வேதத்தில் குறிப்பிடப்பட்டுள்ள மலைவாழ் இனத்தவர் ஆவர்.  

## ரிக் வேதம் தரும் செய்திகள்
ஒரு காலத்தில் இமயமலை முழுவதும் மலைக்கோட்டைகள் கட்டி அதில் நகரங்கள் அமைத்து, கிராத இனத்தவர்கள் வாழ்ந்தனர். இவர்களின் நிறம் மற்றும் முகச்சாடை மங்கோலிய இன மக்களின் சாயலுடன் ஒத்திருக்கும். இவர்கள் ரிக்வேத கால ஆரியர்களின் முதன்மையான பகைவர்கள்.  

### கிராதர்களின் வாழ்விடம்
சமஸ்கிருத மொழியில் ‘கிராதர்’ எனப்படுவோரை தற்கால அறிஞர்கள் **மோன்-க்மேர்** என்பர். கிழக்கு நோபாளத்தை இன்றும் **கிராத இராச்சியம்** என்றே அழைக்கின்றனர். கிராதர்கள் நேபாளம், திபெத் மற்றும் சீனா இனங்களுடன் தொடர்பு உள்ளவர்களாகக் கருதப்படுகிறார்கள்  

### ஆரியர்களின் பகைவர்கள்
இமயமலைவாசிகளான கிராதர்களின் மலைக்கோட்டைகளை, *புரங்கள்* என்றும் நகரங்களை *புரி* என்றும் அழைப்பர். இந்த புரங்களையும், புரிகளைகளையும் ஆரியர்கள் கைப்பற்றி அழித்த சான்றுகள் ரிக் வேதத்தில் அதிகமான செய்யுட்களில் விவரிக்கப்படுகிறது. ரிக்வேத கால முனிவர்களான பாரத்துவாசர், வசிட்டர், விசுவாமித்திரர் போன்றவர்கள் கிராதர்களை போரில் வெல்ல ஆரிய அரசர்களுக்கு அனைத்து வகைகளிலும் உதவி புரிந்தனர். மேலும் கிராதர்களை போரில் வெல்ல ஆரிய அரசர்கள் ரிக்வேத கால கடவுளர்களிடம் வேண்டிக் கொண்டனர். ஆரிய அரசர்களால் வெற்றி கொள்ள முடியாத, நூறு கற்கோட்டைகளுடைய நகரங்கள் கொண்ட சம்பரான் என்ற கிராதர் இன அரசனை, புரு வம்சத்து *திவோதசு* என்ற ஆரிய அரசன் அழித்தான். திவோதசு, புரு வம்சத்தை சார்ந்த கிளை இனமான பரதன் வம்சத்தை சார்ந்தவன். திவோதசு ஆண்ட பகுதி மேற்கில் ராவி ஆறும், கிழக்கில் யமுனை ஆறு வரை ஆகும்.  
## இதனையும் காண்க
- கிராத மக்கள்

## ஆதார நூற்கள்
- ரிக்வேத கால ஆரியர்கள், ஆசிரியர், ராகுல் சாங்கிருத்யாயன், அலைகள் வெளீட்டகம், சென்னை
- ரிக்வேதம், மூன்று தொகுதிகள், அலைகள் வெளீட்டகம், சென்னை
# சார்புநூல்

நூலின் வகைகளை வரலாற்றுக் கோணத்தில் பார்க்கும்போது முதன்முதலில் தோற்றுவிக்கப்பட்ட நூல் முதல்நூல் என்றும், அதன் வழியைப் பின்பற்றி அதனை விரித்தோ, தொகுத்தோ இயற்றப்பட்ட நூல்கள் வழிநூல் என்றும் தொல்காப்பியம் குறிப்பிடுகிறது. நன்னூல் அவற்றுடன் **சார்புநூல்** என்னும் மற்றொரு வகையினையும் காட்டுகிறது.  

முதல்நூல், வழிநூல் ஆகிய இரண்டனுள் ஒன்றையோ, இரண்டனையுமோ ஒருபுடை ஏற்றுக்கொண்டு, ஏற்காத பகுதியை விளக்கமாகச் சொல்லி உருவாக்கப்படும் இலக்கண நூல் **சார்புநூல்** ஆகும். இதனைப் **புடைநூல்** என்றும் நன்னூல் ஆசிரியர் குறிப்பிடுகிறார்.  
## அடிக்குறிப்பு
# விநாயகன்



**விநாயகன்** (*Vinayakan*) ஒரு இந்திய நடிகரும், பின்னணிப் பாடகரும் மற்றும் இசையமைப்பாளரும் ஆவார். இவர் முக்கியமாக மலையாளம் மற்றும் தமிழ் மொழித் திரைப்படங்களில் பணியாற்றுகிறார். 1995 ஆம் ஆண்டு *மாந்திரிகம்* என்ற திரைப்படத்தில் ஒரு சிறிய தோற்றத்தில் தனது திரை வாழ்க்கையைத் தொடங்கினார். பின்னர், இரண்டு படங்களில் துணை வேடங்களிலும், நகைச்சுவை வேடங்களிலும் நடித்தார்.  

2016 ஆம் ஆண்டில், ராஜீவ் ரவியின் *கம்மடிபாடம்* என்ற படத்தில் *கங்கா* என்ற கதாபாத்திரத்தில் நடித்ததற்காக விநாயகன் சிறந்த நடிகருக்கான கேரள மாநில திரைப்பட விருதை வென்றார். மேலும் இது விமர்சகர்களால் நன்கு பாராட்டப்பட்டது. படத்தில் ஒரு பாடலுக்கும் இசையமைத்துள்ளார். *எடகொச்சி டியூடு என்ற பாத்திரத்தில்* ஆடு - ஒரு பீகரா ஜீவி ஆனு , இதைத் தொடர்ந்து *ஆடு 2* படத்திலும், லிஜோ ஜோஸ் பெல்லிசேரியின் ஈ.ம.யா படத்தில் அய்யப்பன் ஆகியவை இவரது அங்கீகரிக்கப்பட்ட பாத்திரங்களில் அடங்கும். இது தி இந்து பத்திரிக்கை வெளியிட்ட தசாப்தத்தின் முதல் 25 மலையாளப் படங்களின் பட்டியலில் சேர்க்கப்பட்டுள்ளது. மேலும், புதிய அலை இயக்கத்தின் வரையறுக்கும் திரைப்படங்களில் ஒன்றாக பரவலாகக் கருதப்படுகிறது.  

இவர் 2023 இல் ரஜினிகாந்த் நடித்த தமிழ் மொழிப் படமான ஜெயிலர் படத்தில் வில்லனாக நடித்ததன் மூலம் பரந்த கவனத்தைப் பெற்றார்.
# சமணத்தில் அகிம்சை

எந்தவொரு உயிருக்கும் எந்த வகையிலும் தீங்கு செய்யாமை, வன்முறையைப் பயன்படுத்தாமை அகிம்சை எனப்படுகிறது. சமண அறக் கோட்பாட்டில் அகிம்சை ஒரு முதன்மைக் கொள்கையான அமைகிறது. மரக்கறி உணவு, வாயுக்கு முகமூடி அணிதல், நடக்கும் போது சிறு பூச்சிகளை அகற்றி நடத்தல் போன்ற பல்வேறு நடத்தைகளுக்கும் சடங்குகளுக்கும் இந்த அகிம்சைக் கொள்கை அடிப்படையாக அமைகிறது.  

காந்தியின் அறப்போராட்ட வடிவம் சமண சமயத்தின் இந்த அறக் கொள்கையின் பாதிப்பில் அமைந்தது. அகிம்சை பற்றிய சமணக் கருத்துக்களை காந்தி அவரது நண்பரான சிறீமத் ரவிச்சந்திரா ஊடாகப் பெற்றுக் கொண்டார்.  

## ஆதாரங்கள்
# ஓத்து

**ஓத்து** என்பது இலக்கண நூல்களில் அமைந்து கிடக்கும் பாகுபாடுகளில் ஒன்று. ஓரினப்பட்ட செய்திகளை ஒருமிக்கச் சொல்வது ஓத்து. நூலின் படிவடுக்குகளாகத் தொல்காப்பியம் சூத்திரம், ஓத்து, படலம், பிண்டம் என்னும் நான்கினைக் குறிப்பிடும்போது இதனைத் தெளிவுபடுத்துகிறது.  

நன்னூல் நூலின் படியடுக்குகளைக் குறிப்பிடும்போது வெறுமனே 'ஓத்து' எனக் குறிப்பிடுகிறது. தொல்காப்பிய இலக்கண நூலில் இந்த 'ஓத்து' என்னும் சொல்லை 'இயல்' என்னும் சொல்லால் வழங்கிவருகின்றனர். நன்னூல் குறிப்பிடும் 'படலம்' என்னும் சொல்லும் 'அதிகாரம்' என்று வழங்கப்படுகிறது.  

ஓத்து என்னும் சொல்லுக்கு இயல் என்று பொருள் கூறியுள்ளனர்.  

##### ஓதப்படும் வேதப் பாடல்
- திருக்குறள் ஓத்து என்னும் சொல்லை பார்ப்பான் ஓதும் மந்திரத்தைக் குறிப்பதாக உள்ளது.
- தொல்காப்பியம் இதனை முன்மொழிந்துள்ளது.
- பாடப்படுவது 'பாட்டு', கூட்டப்படுவது கூட்டு என்பது போல, ஓதப்படுவதை 'ஓத்து' என்பது தமிழ்நெறி.
##### பிற நூல்கள் தரும் விளக்கம்
- ஒத்து உடை அந்தணர் உரை-நூல் கிடக்கை
- ஓத்தின் சாலை
- ஓத்துஉடை அந்தணர்க்கு
- இன்னா, ஓத்து இலாப் பார்ப்பான் உரை.
- அந்தணர் ஓத்துடைமை ஆற்ற மிக இனிதே
- கொல்லானேல்.-பல்லவர் ஓத்தினால் என்ன குறை?
- மாய உயிர்க்கு ஊனம் என்று ஊனம் தீர்ந்தவர் ஓத்து கூறும் 5 நெறிகள் - ஆர்வம், செற்றம், கதம், உலோபம், மானம்
- ஓத்தும் ஒழுக்கமும் உடையார் சென்றால் இழிவு உண்டாக்கும் இடங்கள் 5 - கூத்து, விழா, திருமண நிகழ்ச்சி, கொலைக்களம், போர்முனை
- ஓத்து வினையால் செயலாற்ற முடியும்

## அடிக்குறிப்புகள்
# கொண்டை நீர்க்காகம்



**கொண்டை நீர்க்காகம்** (*Indian Cormorant*, *"Phalacrocorax fuscicollis"*) என்பது நீர்க்காக குடும்பத்திலுள்ள ஓர் இனமாகும். இது பொதுவாக இந்திய துணைக்கண்ட நில உட் பகுதி நிர்நிலைகளில் காணப்படும் இது கிழக்கே தாய்லாந்து, கப்போடியா வரை காணப்படுகின்றது. கூடிவாழும் இவ்வினம் சின்ன நீர்க்காகம் அளவை ஒத்திருப்பினும் அதனுடைய நீலக் கண், சிறிய தலை, சரிவான நெற்றி நீண்ட மெல்லிய அலகின் முடிவில் கொளுக்கி முனை ஆகியவற்றின் மூலம் வேறுபட்டுக் காணப்படுகின்றது.
# பெரிய நீர்க்காகம்



**பெரிய நீர்க்காகம்** ("*Great Cormorant*", *Phalacrocorax carbo*) எனவும் **பெரிய கருப்பு நீர்க்காகம்** எனவும் அறியப்படும் பறவை அவுத்திரேலியாவில் **கருப்பு நீர்க்காகம்** எனவும், **பெரிய நீர்க்காகம்** என இந்தியாவிலும் **கருப்புப் பறட்டை** என நியூசிலாந்திலும் அழைக்கப்படுகின்றது. இது ஓர் நீர்க்காகக் கடற்பறவைக் குடும்பத்தைச் சேர்ந்த ஓரு பறவையாகும்.  


## வெளியிணைப்பு

- Ageing and sexing (PDF) by Javier Blasco-Zumeta & Gerd-Michael Heinze
- http://www.mchportal.com/photography-galleries/macro-and-nature-mainmenu-52/birds-mainmenu-54/869-phalacrocorax-carbo-cormorant-albino.html
- Great Cormorant videos, photos & sounds on the Internet Bird Collection
# ரஞ்சிக் கோப்பை



**ரஞ்சிக் கோப்பை** என்பது இந்தியாவின் பிராந்திய மற்றும் மாநில துடுப்பாட்ட வாரியங்களைப் பிரதிநிதித்துவப்படுத்தும் பல அணிகளுக்கு இடையே உள்நாட்டில் விளையாடும் முதல் தர துடுப்பாட்ட வாகைத் தொடர் ஆகும். இத்தொடரில் தற்போது உள்ள 37 அணிகளில் இந்தியாவின் 29 மாநிலங்களும், 7 ஒன்றியப் பகுதிகளில் இரண்டு பகுதிகளும் குறைந்தது ஒரு பிரதிநிதித்துவத்தைக் கொண்டுள்ளன. பன்னாட்டுத் துடுப்பாட்டத்தில் விளையாடிய முதல் இந்திய வீரரான *ரஞ்சி* என்று அழைக்கப்படும் ரஞ்சித்சிங்ஜி நினைவாக இத்தொடருக்குப் பெயரிடப்பட்டுள்ளது.  

1934ம் ஆண்டு முதல் நடந்து வரும் ரஞ்சிக் கோப்பை தொடரில், இதுவரை மும்பை அணி மட்டும் 41 முறை வாகைப் பட்டம் வென்று, மிகப்பெரிய சாதனையை தன் வசம் வைத்துள்ளது. அதிலும், தொடர்ச்சியாக 15 ஆண்டுகள், ரஞ்சிக் கோப்பையை வென்ற ஒரே அணி மும்பை தான். 1958 முதல் 1973 வரை தொடர்ச்சியாக கோப்பையை கைப்பற்றி, அந்தச் சாதனையை படைத்தது. இதற்கு அடுத்தபடியாக கர்நாடக அணி 8 முறை வாகைப் பட்டம் வென்றுள்ளது. நாக்பூரின் விதர்பா துடுப்பாட்ட வாரிய அரங்கில் நடைபெற்ற 2018–19 தொடரின் இறுதி ஆட்டத்தில் சவுராட்டிரா அணியை 78 ஓட்டங்கள் வித்தியாசத்தில் வென்ற விதர்பா அணியின் வசம் தற்போது ரஞ்சிக் கோப்பையின் வாகைப் பட்டம் உள்ளது.
# வாமன புராணம்



**வாமன புராணம்** (சமஸ்கிருதம்: वामन पुराण, ஆங்கிலம்: Vāmana Purāṇa) என்பது மகாபுராணங்களில் பதினான்காவது புராணமாகும். திருமாலின் வாமன அவதாரத்தினை விளக்கும் புராணமான இது, ராஜசிக புராண வகையினைச் சார்ந்தது. இதில் பத்தாயிரம் ஸ்லோகங்களும், தொண்ணூற்றைந்து அத்தியாயங்களும் உள்ளன. அரக்கர் குல அரசன் மகாபலி சக்கரவர்த்தியை அழிக்கவும், துந்து என்ற அரக்கனை அழிக்கவும் திருமால் இருமுறை வாமன அவதாரம் எடுத்தாக இப்புராணம் கூறுகிறது.
# உரைவீச்சு

**உரைவீச்சு** இலக்கியம் சார்ந்தோ, சமய இலக்கியம் சார்ந்தோ, தங்கு தடையின்றி சொல்லாட்சி நடாத்தி, பார்வையாளர்களை, பேச்சை கேட்க வந்தவர்களை, ஒரு கட்டுக்குள் நிறுத்தி வைப்பது 1990கள் வரை இருந்தது. 1990களுக்குப் பிறகு, அது சமூகம் சார்ந்தோ, சமூக அவலங்களை சார்ந்தோ, சமூக ஒடுக்கு முறையை எதிர்த்தோ, அல்லது ஓர் இனம் சார்ந்தோ, ஓர் இனத்தின் அடக்கு முறைக்கு எதிராக வெகுண்டு எழுந்தோ, கேட்பவர்களின் உணர்வுகளை கண நேரத்தில் சூடேற்றுகிற கனல் தெரிக்கும் பேச்சு தான் **உரைவீச்சு** என்று அறியப்படுகிறது.  

## உரைவீச்சு தலைப்பு
  - சும்மா வரவில்லை சுதந்திரம்-தமிழ் முனிவர் குன்றக்குடி அடிகளார்-தமிழ்நாடு முற்போக்கு எழுத்தார்கள் சங்கம் நடத்திய **கலை இரவு** (விழுப்புரம்)
  - வாழ்க்கைக் கிடக்குது ரோட்டோரமாய்-பா.கிருட்டிணகுமார்- தமிழ்நாடு முற்போக்கு எழுத்தார்கள் சங்கம் நடத்திய **கலை இரவு** (திருப்பரங்குன்றம்)
  - கண்ணீர் விட்டோ வளர்த்தோம்-தமிழருவி மணியன்-தமிழ்நாடு முற்போக்கு எழுத்தார்கள் சங்கம் நடத்திய **கலை இரவு**:
  - இயக்குநர் சீமான்-ஈழதமிழர் ஆதரவு- அரங்கக் கூட்டம் மலேசியா.23.02.2013:

இது போன்ற இன்ன பிற தலைப்புகளில் பேச்சாளர்களால் மேடைகளில் பேசப்படுகிறது.  

## அடிக்குறிப்பு